আইসিসি ক্রিকেট হল অব ফেম

[থাম্ব|ডান|ডানে_উপরে|হল অব ফেমের ৫৫জনের উদ্বোধনী তালিকার অন্যতম ছিলেন [ডেরেক আন্ডারউড।]]
**আইসিসি হল অব ফেম** বা **আইসিসি ক্রিকেট হল অব ফেম** () সুদীর্ঘ ও বর্ণাঢ্যময় ক্রিকেট খেলোয়াড়ী জীবনে বিশ্বের খ্যাতিমান তারকা খেলোয়াড়দেরকে প্রদেয় স্বীকৃতি ও সম্মাননাবিশেষ। আইসিসি’র শতবর্ষ উদ্‌যাপন উপলক্ষে ফিকা’র সহায়তায় আন্তর্জাতিক ক্রিকেট কাউন্সিল কর্তৃপক্ষ দুবাইয়ে ২ জানুয়ারি, ২০০৯ তারিখে এ খেতাবের প্রচলন ঘটায়।

প্রারম্ভিকভাবে ১৯৯৯ থেকে ২০০৩ সাল পর্যন্ত সময়কালে ফিকা হল অব ফেমে ৫৫জন খেলোয়াড়কে অন্তর্ভুক্ত করানো হয়েছিল। পরবর্তীতে আইসিসির পুরস্কার বিতরণী অনুষ্ঠানের মাধ্যমে প্রতিবছর আরও সদস্যকে অন্তর্ভুক্ত করা হয়। ১৮৯৯ সালে টেস্ট ক্রিকেট থেকে অবসরগ্রহণকারী ডব্লিউ. জি. গ্রেস থেকে শুরু করে ১৯৯৫ সালে শেষ টেস্ট খেলায় অংশগ্রহণকারী গ্রাহাম গুচকে প্রবর্তিত প্রারম্ভিক তালিকায় রাখা হয়েছিল। জীবিত খেলোয়াড়দেরকে স্মারকসূচক টুপি প্রদান করা হয়। বিখ্যাত অস্ট্রেলীয় ক্রিকেটার রডনি মার্শ প্রথম সদস্যরূপে এ স্মারক টুপি লাভ করেন। হল অব ফেমের সদস্যগণ ভবিষ্যতে অন্তর্ভুক্তির লক্ষ্যে নতুন সদস্যদেরকে নির্বাচিত করে থাকেন।

পৃথিবীর অন্য যে-কোন দেশের তুলনায় এ তালিকায় ইংল্যান্ডের খেলোয়াড়দের সবচেয়ে বেশি অন্তর্ভুক্তি ঘটেছে। সর্বমোট ৮৭জন খেলোয়াড়ের মধ্যে ইংল্যান্ড, অস্ট্রেলিয়া এবং ওয়েস্ট ইন্ডিজের ক্রিকেটার বাদে অন্য দেশের খেলোয়াড়ের সংখ্যা মাত্র ১৮জন। দক্ষিণ আফ্রিকান ক্রিকেটার ব্যারি রিচার্ডস সবচেয়ে কম ৪ টেস্ট খেলেছেন। ১৯৭০ সালে আন্তর্জাতিক ক্রিকেট অঙ্গন থেকে দক্ষিণ আফ্রিকাকে বহিষ্কারের ফলেই তার খেলোয়াড়ী জীবনের অকাল সমাপ্তি ঘটেছিল। ভারতীয় ক্রিকেট তারকা শচীন তেন্ডুলকর ২৪ বছরের আন্তর্জাতিক খেলোয়াড়ী জীবনে সর্বাধিক ২০০ টেস্ট খেলে জুলাই, ২০১৯ সালে এ তালিকায় অন্তর্ভুক্ত হন। অক্টোবর, ২০০৯ সালে অস্ট্রেলীয় অধিনায়ক স্টিভ ওয়াহ তার ২০ বছরের আন্তর্জাতিক টেস্ট অঙ্গনে সফল ও দৃপ্ত পদচারণায় সর্বাধিক ১৬৮ টেস্টে অংশ নিয়ে এ তালিকায় অন্তর্ভুক্ত হবার গৌরব অর্জন করেন।

আইসিসি হল অব ফেমে সর্বমোট পনেরোজন মহিলা ক্রিকেটার রয়েছেন। ১৯৭৩ সালের মহিলা বিশ্বকাপের উদ্বোধনী আসরের শিরোপা বিজয়ী ইংল্যান্ড মহিলা ক্রিকেট দলের সাবেক অধিনায়ক র‌্যাচেল হেহো ফ্লিন্ট এ তালিকায় ২০১০ সালে সর্বপ্রথম নারী ক্রিকেটার হিসেবে অন্তর্ভুক্ত হয়েছেন। পরবর্তীতে অন্য সাতজন মহিলা ক্রিকেটারদের মধ্যে - ২০১১ সালে বেলিন্ডা ক্লার্ক, ২০১২ সালে এনিড বেকওয়েল, ২০১৩ সালে ডেবি হকলি, ২০১৫ সালে বেটি উইলসন, ২০১৬ সালে কারেন রোল্টন, ২০১৮ সালে ক্লেয়ার টেলর, ২০১৯ সালে ক্যাথরিন ফিটজপ্যাট্রিক, ২০২০ সালে লিসা স্থলেকর, ২০২১ সালে জেন ব্রিটিন, ২০২২ সালে শার্লত এডওয়ার্ডস, ২০২৩ সালে ডিয়ানা এডুলজি, ২০২৪ সালে নীতু ডেভিডএবং ২০২৫ সালে সানা মীর ও সারাহ টেইলরকে এ তালিকায় অন্তর্ভুক্ত করা হয়।

## অন্তর্ভুক্ত সদস্যগণ
[থাম্ব|ডানে_উপরে|সাতজন [মহিলাদের ক্রিকেট|মহিলা ক্রিকেটারদের একজনরূপে ক্লেয়ার টেলর ২০১৮ সালে হল অব ফেমে অন্তর্ভুক্ত হন]]
[থাম্ব|ডানে_উপরে|[সুনীল গাভাস্কার তাঁর সময়কালে সর্বাধিক টেস্ট রান ও সর্বাধিক টেস্ট সেঞ্চুরির বিশ্বরেকর্ড গড়েন।]]
[থাম্ব|ডানে_উপরে|সর্বশ্রেষ্ঠ খেলোয়াড়দের একজন হিসেবে [ভিভ রিচার্ডস ওয়েস্ট ইন্ডিজের পক্ষে ১২১ টেস্ট খেলেছেন।]]
[থাম্ব|ডানে_উপরে|Kapil Dev|ভারতের অন্যতম সেরা ক্রিকেটার হিসেবে [কপিল দেব ১৩১ টেস্ট খেলেছেন।]]
[থাম্ব|ডানে_উপরে|Imran Khan|পাকিস্তানের [ইমরান খান নিজ দেশের পক্ষে ৮৮ টেস্ট খেলেন।]]
[থাম্ব|ডানে_উপরে|ওয়েস্ট ইন্ডিজের [কোর্টনি ওয়ালশ ১৩২ টেস্ট খেলেন।]]
[থাম্ব|ডানে_উপরে|২০ বছরের অধিক সময়কালে অস্ট্রেলিয়ার পক্ষে [স্টিভ ওয়াহ ১৬৮ টেস্ট খেলেন।]]
 
[থাম্ব|ডানে_উপরে|২০১৬ সালে [মুত্তিয়া মুরালিধরন তালিকায় অন্তর্ভুক্ত হন।]]

+ জানুয়ারি, ২০০৯ সালে অন্তর্ভুক্ত উদ্বোধনী সদস্য।

## দলগত পরিসংখ্যান

## তথ্যসূত্র

## আরও দেখুন
* ডেনিস লিলি
* বেলিন্ডা ক্লার্ক
* আইসিসি পুরস্কার
* আন্তর্জাতিক ক্রিকেট কাউন্সিল
* অস্ট্রেলীয় ক্রিকেট হল অব ফেম

## বহিঃসংযোগ
* ওয়েবসাইট 
* তালিকা 
*  

বিষয়শ্রেণী:আইসিসি ক্রিকেট হল অব ফেমে প্রবেশকারী
বিষয়শ্রেণী:আন্তর্জাতিক ক্রিকেট কাউন্সিল
বিষয়শ্রেণী:ক্রিকেট জাদুঘর ও হল অব ফেম
বিষয়শ্রেণী:আইসিসি পুরস্কার ও র‌্যাঙ্কিং
বিষয়শ্রেণী:দুবাইভিত্তিক সংগঠন
বিষয়শ্রেণী:সংযুক্ত আরব আমিরাতে ক্রিকেট